มีรอยแดงๆ ม่วงๆ คล้ายรอยช้ำที่ขา มีก้อนแข็งๆ เล็กๆ บริเวณรอย ใกล้ข้อพับขา เป็นมาประมาณ 1 เดือนแล้วยังไม่หายเลยค่ะ ซึ่งไม่ทราบสาเหตุของการเกิดรอยว่าเกิดขึ้นได้อย่างไร มีอาการเจ็บเวลาที่กดในบางครั้ง แต่ส่วนใหญ่ไม่มีอาการเจ็บหรือปวดใดๆเลย มีการทายา และทายาไปแล้ว แต่ก็ยังไม่หาย อยากทราบว่าแบบนี้ต้องพบ ไหมคะ หรือมันสามารถหายได้เอง ถ้าพบต้องพบทางด้านไหนคะ
สวัสดีค่ะ tyอาการเป็นรอยแดงๆม่วงๆ มีไตแข็งๆ เป็นมา 1 เดือนนั้น อาจจะเกิดมาจาก รอยแดงช้ำจากการกระทบกระแทกก่อนหน้านี้แล้วมีเลือดออกที่ชั้นใต้ผิวหนัง รอยแดงจากการมีภาวะเลือดออกง่ายหยุดยาก หรือกินยาละลายลิ่มเลือดอยู่ ทำให้พอมีอุบัติเหตุแม้เพียงเล็กน้อยก็มีโอกาสที่จะเกิดเลือดออกขึ้นมาได้ หรือเป็นรอยแดงจากก้อนเนื้องอกของหลอดเลือดซึ่งถ้าเป็นรอยฟกช้ำหรือเลือดที่คั่ง ส่วนใหญ๋ก็จะหายไปได้เอง คือร่างกายก็จะมาเก็บกินซากเม็ดเลือดนั้นๆไปได้เองแต่หากยังมีก้อนคล้ายรอยช้ำอยู่เรื้อรัง ไม่หายไป ร่วมกับเคยมีประวัติเลือดออกง่ายหยุดยา กินยาละลายลิ่มเลือดอยู่ ควรไปพบแพทย์เพื่อตรวจประเมินอาการดูว่ามีเลือดออกมากคั่งข้างในจนเป็นอันตรายหรือไม่ เบื้องต้น ระวังการกระทบกระแทกเพิ่มเติมค่ะ